
ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС


ШЕШІМ

	2026 жылғы «30» қаңтар
	        № 17
	               Мәскеу қаласы




Мыс штейніне және цементтелген мысқа (тұндырылған мысқа) қатысты Кеден одағы комиссиясының кейбір шешімдеріне өзгерістер енгізу туралы

2014 жылғы 29 мамырдағы Еуразиялық экономикалық одақ туралы шарттың 43 және 45-баптарына, Еуразиялық экономикалық комиссия туралы ережеге (2014 жылғы 29 мамырдағы Еуразиялық экономикалық одақ туралы шартқа тіркелген № 1 қосымша), Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссия жұмысының регламентіне тіркелген № 1 қосымшаның 7 және 16-тармақтарына сәйкес Еуразиялық экономикалық комиссия Кеңесі шешті:
1.  «Еуразиялық экономикалық одақтың бірыңғай кедендік-тарифтік реттеуі туралы» Кеден одағы комиссиясының 2009 жылғы 27 қарашадағы № 130 шешімінің 7-тармағы мынадай мазмұндағы 7.1.88-тармақшамен толықтырылсын:
«7.1.88. ЕАЭО СЭҚ ТН 7401 00 000 0 кодымен сыныпталатын, Қазақстан Республикасына металлургия кәсіпорындарында пайдалану үшін 2,5 мың тоннадан аспайтын көлемде әкелінетін мыс штейні, цементтелген мыс (тұндырылған мыс). 

Аталған тарифтік жеңілдік өнеркәсіп саласындағы мемлекеттік саясатты әзірлеу және нормативтік-құқықтық реттеу бойынша функцияларды жүзеге асыратын Қазақстан Республикасының атқарушы билік органы берген және аталған тауарлардың саны туралы, сондай-ақ оларды әкелуді жүзеге асыратын ұйымдар туралы мәліметтерді қамтитын құжат болған кезде беріледі.
Осы тармақшада көзделген тарифтік жеңілдік ішкі тұтыну үшін шығару кедендік рәсіміне орналастырылатын (орналастырылған), оларға қатысты тауарларға арналған декларация, ал тауарлар декларация берілгенге дейін шығарылған жағдайда – декларация берілгенге дейін тауарларды шығару туралы өтініш Қазақстан Республикасының кеден органында Еуразиялық экономикалық комиссия Кеңесінің 2026 жылғы 30 қаңтардағы № 17 шешімі күшіне енген күннен бастап 2026 жылғы 31 желтоқсанды қоса алғандағы мерзімде тіркелген тауарларға қатысты беріледі.
Осы тармақшаға сәйкес тарифтік жеңілдік қолданылған тауарларды ерекше түрде Қазақстан Республикасының аумағында ғана пайдалануға жол беріледі.
Тауарларды пайдалану және (немесе) иелену бойынша аталған шектеулер олар Қазақстан Республикасының мыс штейнін, цементтелген мысты (тұндырылған мысты) тұтынушы – металлургия кәсіпорнының қоймасына келіп түскен сәтке дейін қолданылады. Тауарлардың осындай кәсіпорын қоймасына келіп түскенін растайтын құжат осындай тауарларды қабылдау немесе қабылдау-тапсыру актісі немесе оның көшірмесі болып табылады.».
2. Кеден одағы комиссиясының 2011 жылғы 15 шілдедегі № 728 шешімімен бекітілген Тауарлардың жекелеген санаттарын Кеден одағының бірыңғай кедендік аумағына әкелу кезінде кедендік баждарды төлеуден босатуды қолдану тәртібінің 15-тармағында «7.1.87» цифрлары «7.1.88» цифрларымен алмастырылсын.
3. Осы Шешім ресми жарияланған күнінен бастап 10 күнтізбелік күн өткен соң күшіне енеді.

